

|  |  |
| --- | --- |
| Αριθ. Πρωτ. 515 | Αθήνα 19/5/2025ΠροςΤους Συλλόγους Εκπαιδευτικών Π.Ε.  |

**Για την απαράδεκτη ενέργεια κλήσης  εκπαιδευτικού ενώπιον του**

**Πρωτοβάθμιου Πειθαρχικού Συμβουλίου, με το ερώτημα της θέσης σε δυνητική αργία.**

 Το Δ.Σ. της Δ.Ο.Ε. εκφράζει τη συμπαράστασή του στην Προϊσταμένη του 2ου Νηπιαγωγείου Παιανίας που παραπέμπεται σε ακρόαση ενώπιον του Πρωτοβάθμιου Πειθαρχικού Συμβουλίου με το ερώτημα της θέσης σε δυνητική αργία. Είναι η πολλοστή φορά που βλέπουμε να εφαρμόζεται η τακτική του εκφοβισμού και των πειθαρχικών διώξεων από το Υ.ΠΑΙ.Θ.Α, τις Π.Δ.Ε. και τις ΔΙ.Π.Ε.

 Είναι απαράδεκτη αυτή η τακτική που ουσιαστικά στόχο έχει να αποκρύψει τις τεράστιες ευθύνες της πολιτείας απέναντι στη δημόσια εκπαίδευση. Αποτελεί τραγική παραφωνία του Υ.ΠΑΙ.Θ.Α και όλων των υπηρεσιακών παραγόντων να οδηγούν σε πειθαρχικά εκπαιδευτικούς που δίνουν καθημερινά τον αγώνα για μια ποιοτική και αποτελεσματική εκπαίδευση για όλα τα παιδιά που φοιτούν στο δημόσιο σχολείο. Η άδικη δίωξη της συναδέλφου για ζητήματα που προκύπτουν συχνά μέσα στις σχολικές μας μονάδες, ιδιαίτερα σήμερα με την εντατικοποίηση της γραφειοκρατίας, δεν μπορεί να γίνει αποδεκτή. Οι εκπαιδευτικοί χρειαζόμαστε στήριξη και όχι διώξεις και απειλές για να επιτελέσουμε το ιδιαίτερα πολυσύνθετο και δύσκολο έργο μας.

 Το Δ.Σ. της Δ.Ο.Ε. στηρίζει την Προϊσταμένη του 2ου Νηπιαγωγείου Παιανίας και την παράσταση διαμαρτυρίας, στην οποία καλεί ο Σύλλογος «Κώστας Σωτηρίου» για την Παρασκευή 23/5/25 στις 10:00π.μ. στην Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Αττικής (Ξενίας 24) και προκηρύσσει επιπλέον 3ωρη στάση εργασίας από τις 8:00π.μ. έως τις 11:00π.μ. για τη διευκόλυνση της συμμετοχής των συναδέλφων.

